તેના થોડા સમય બાદ ઘરની પરિસ્થિતિ સુધરતાં તેમણે પોતાના ઘરમાં જ 'રામાનુજમ સ્કૂલ ઓફ મેથેમેટિક્સ' નામથી કોચિંગ સંસ્થા શરૂ કરી હતી, જેમાં શરૂઆતમાં માત્ર બે-ચાર વિદ્યાર્થીઓ જ આવતા હતા. તેમની પાસેથી આનંદને 500 રૂ. ફી મળી હતી. આ દરમિયાન આનંદ પાસે એક એવો વિદ્યાર્થી આવ્યો, જેને ટ્યૂશનની જરૂર હતી, પરંતુ તેની પાસે ફીના પૈસા નહોતા. આ વિદ્યાર્થીને જોઇ આનંદને પોતાના જૂના દિવસો યાદ આવતા તેમણે તેને એડમિશન આપ્યું હતું અને આ કારણે જ એ વિદ્યાર્થી આઇઆઇટીની પ્રવેશ પરીક્ષા પાસ કરવામાં સફળ થયો હતો.